# Leptasthenura

Leptasthenura és un gènere d'ocells de la família dels furnàrids (Furnariidae) que agrupa espècies natives d'Amèrica del Sud, on es distribueixen principalment al llarg de la regió andina des del nord de Colòmbia i Veneçuela fins a Terra del Foc a Xile i Argentina, però dues espècies s'estenen pel sud-est del Brasil i una per la plana Chaco Pampeana. Als membres se'ls coneix pel nom vulgar de cuaespinosos.

## Descripció

Els ocells d'aquest gènere formen un grup diferent de furnàrids esvelts, de cues molt llargues, mesurant entre 16 i 17 cm de longitud, alguns amb prominents crestes, l'habitat habitual són les zones arbustives, corredors biològics boscos. Les cues són graduades, amb plomes molt punxegudes. S'alimenten activament en el fullatge, sovint penjant-se cap avall i són fàcils d'observar.

## Taxonomia i etmilogia

Els resultats d'estudis genètics van relacionar Sylviorthorhynchus desmursii amb Leptasthenura. L'estudi d'Irestedt et al. (2009) va recomanar que l'espècie Leptasthenura yanacensis fos transferida al gènere Sylviorthorhynchus. Una nova anàlisi, efectuada Derryberry et al. (2011), en el qual es va disposar d'una àmplia mostra de tàxons, va concloure que Sylviorthorhynchus desmursii era l'espècie germana de L. yanacensis.
L'any 2014, Dickinson i Christidis van transferir L. yanacensis al gènere Sylviorthorhynchus, és a dir combinant-ho com Sylviorthorhynchus yanacensis.
El març de 2019, a la Proposta núm. 816 al Comitè de Classificació de Sud-amèrica (SACC), es va recomanar i posteriorment es va aprovar, que Leptasthenura yanacensis fos transferit al gènere Sylviorthorhynchus, per aconseguir així un gènere cohesiu i concordant amb la informació molecular.
Autors anteriors ja sostenien que les variacions de les subespècies permetien suposar que l'espècie L. aegithaloides es tracta de més d'una espècie. Les classificacions del Manual dels Ocells del Món (HBW) i Birdlife International (BLI) consideren les subespècies L. a. berlepschi del sud del Perú, nord de Xile, oest de Bolívia i nord-oest d'Argentina, i L. a. pallida, que nidifica a l'oest i sud d'Argentina i sud de Xile, com a espècies separades, amb base en diferències morfològiques, de plomatge i de vocalització.
El nom genèric Leptasthenura és una combinació de les paraules del grec antic «λεπτος leptos» que significa “fi”, «ασθενης asthenēs» “feble”, i «ουρα oura», “cua”, significant “de cua fina i feble”.
Segons la Classificació del Congrés Ornitològic Internacional (versió 14.2, 2024) aquest gènere està format per 9 espècies:
* cuaespinós bru - (Leptasthenura fuliginiceps).
* cuaespinós emplomallat - (Leptasthenura platensis).
* cuaespinós costaner - (Leptasthenura aegithaloides).
* cuaespinós estriolat - (Leptasthenura striolata).
* cuaespinós de capell roig - (Leptasthenura pileata).
* cuaespinós gorjatacat - (Leptasthenura xenothorax).
* cuaespinós estriat - (Leptasthenura striata).
* cuaespinós andí - (Leptasthenura andicola).
* cuaespinós de les araucàries - (Leptasthenura setaria).

## Referències

* ↑ «2024 Citation & Downloadable Checklists». Clements Checklist. [Consulta: 20 febrer 2025].
* ↑ «Leptasthenura». Cercaterm. TERMCAT, Centre de Terminologia. [Consulta: 20 febrer 2025].(català)
* ↑ Ridgely, Robert S.; Tudor, Guy. Field guide to the songbirds of South America: the passerines. 1st ed. Austin, TX: University of Texas Press ; In association with the Academy of Natural Sciences of Philadelphia ; World Land Trust-US, 2009, p. 286–288, làmines 7(3–11). ISBN 978-0-292-71748-0.
* ↑ Gonzalez, Javier; Wink, Michael «Phylogenetic position of the monotypic Des Murs’ Wiretail (Sylviorthorhynchus desmursii, Aves: Furnariidae) based on mitochondrial and nuclear DNA» (en anglès). Journal of Ornithology, 149, 3, 7-2008, pàg. 393–398. DOI: 10.1007/s10336-007-0251-0. ISSN: 2193-7192.
* ↑ Moyle, Robert G.; Chesser, R. Terry; Brumfield, Robb T.; Tello, Jose G.; Marchese, Daniel J. «Phylogeny and phylogenetic classification of the antbirds, ovenbirds, woodcreepers, and allies (Aves: Passeriformes: infraorder Furnariides)» (en anglès). Cladistics, 25, 4, 8-2009, pàg. 386–405. DOI: 10.1111/j.1096-0031.2009.00259.x. ISSN: 0748-3007.
* ↑ Irestedt, Martin; Fjeldså, Jon; Dalén, Love; Ericson, Per GP «Convergent evolution, habitat shifts and variable diversification rates in the ovenbird-woodcreeper family (Furnariidae)» (en anglès). BMC Evolutionary Biology, 9, 1, 2009, pàg. 268. DOI: 10.1186/1471-2148-9-268. ISSN: 1471-2148. PMC: PMC2787525. PMID: 19930590.
* ↑ Derryberry, Elizabeth P.; Claramunt, Santiago; Derryberry, Graham; Chesser, R. Terry; Cracraft, Joel «LINEAGE DIVERSIFICATION AND MORPHOLOGICAL EVOLUTION IN A LARGE-SCALE CONTINENTAL RADIATION: THE NEOTROPICAL OVENBIRDS AND WOODCREEPERS (AVES: FURNARIIDAE): DIVERSIFICATION OF A CONTINENTAL RADIATION» (en anglès). Evolution, 65, 10, 10-2011, pàg. 2973–2986. DOI: 10.1111/j.1558-5646.2011.01374.x.
* ↑ «H&M4 Checklist family by family - The Trust for Avian Systematics». Nota 146. [Consulta: 20 febrer 2025].
* ↑ «[https://www.museum.lsu.edu/~Remsen/SACCprop816.htm Proposal (816): Generic placement and English names of Leptasthenura yanacensis and Sylviorthorhynchus desmursii Generic placement and English names of Leptasthenura yanacensis and Sylviorthorhynchus desmursii]». South American Classification Committee, 01-03-2019. [Consulta: 20 febrer 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1a. ed.. Austin, TX: Univ. of Texas Press, 2009, p. 286–288, làmines 7(3–11). ISBN 978-0-292-71748-0.
* ↑ «Handbook of the Birds of the World and BirdLife International v9» (en anglès). HBW and BirdLife International, 2024. [Consulta: 20 febrer 2025].
* ↑ «The Key to Scientific Names: Leptasthenura» (en anglès). Birds of the World. [Consulta: 20 febrer 2025].
* ↑ Gill, Frank; Donsker, David. «Ovenbirds, woodcreepers – IOC World Bird List» (en anglès). IOC World Bird List v14.2, 17-08-2024. [Consulta: 20 febrer 2025].